এই স্কুটার ভাঁজ করেও রাখা যায়। একবার চার্জ দিলে একটানা ৩০ কিলোমিটার পর্যন্ত চালানো যায়। এটি কিনতে খরচ হবে ৩০ হাজার পাঁচশ’ ৯০ টাকা। ব্লুটুথের মাধ্যমে এটি স্মার্টফোনের সঙ্গে সংযুক্ত থাকবে। এতে বিশেষ একটি অ্যাপ রয়েছে যার সাহায্যে স্কুটারটির ব্যাটারি লেভেল দেখা যাবে।শাওমি স্মার্ট ডগ বাটনপোষা কুকুরের ফিটনেস ট্যাকার হিসেবে কাজ করে এই স্মার্ট ডগ বাটনটি। কুকুর কতক্ষণ হাঁটলো বা ঘুমালো তা এতে দেখা যাবে। এতে ওয়াইফাই ও ব্লুটুথ কানেক্টিভিটি আছে। স্মার্ট ডগ বাটনটির জন্য অ্যান্ড্রয়েড ও আইওএস অ্যাপও আছে। এর দাম ধরা হয়েছে ১৪ হাজার টাকা।স্মার্ট রিয়ার ভিউ মিররসহজে ও নিরাপদে ড্রাইভ করার জন্য শাওমি তৈরি করেছে রিয়ার ভিউ মিরর। এতে বিল্ট ইন সেন্সর ও ড্যাশ ক্যামেরা রয়েছে। চাইলে এটি ডিসপ্লের বদলে সাধারণ আয়না হিসেবেও ব্যবহার করা যাবে। রিয়ার ভিউ মিররটিতে আছে ৮ দশমিক ৮ ইঞ্চির ডিসপ্লে। এর দাম ধরা হয়ছে ১৫ হাজার আটশ’ ৯৩ টাকা।